smcproject/ml-wiki-sentences huggingface dataset:
അവലംബം പുറത്തേക്കുള്ള കണ്ണികൾ Rudolf Hess എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റുഡോൾഫ് ഹോസ് ഇംഗ്ലീഷ് വിലാസം https://ml.wikipedia.org/wiki/Rudolf_H%C3%B6ss
നാസി ഷുട്സ്റ്റാഫൽ പട്ടാളനേതാവും ഏറ്റവും കൂടുതൽ കാലം ഓഷ്‌വിറ്റ്സ് തടങ്കൽപ്പാളയത്തിന്റെ കാമാണ്ടാന്റും ആയിരുന്ന ആളാണ് റുഡോൾഫ് ഹോസ് (Rudolf Höss) .
നാസികളുടെ കീഴിലുള്ള യൂറോപ്പിലെ ജൂതന്മാരെ കൂട്ടക്കൊല ചെയ്യാനുള്ള ഹിറ്റ്‌ലറുടെ അന്തിമ പരിഹാരത്തിന് വേണ്ടി വളരെ ഫലപ്രദവും നൂതനങ്ങളുമായ മാർഗ്ഗങ്ങൾ നടപ്പിലാക്കിയ ആളാണ് ഹോസ്.
കൂട്ടക്കൊലയ്ക്കായി ഹൈഡ്രജൻ സയനൈഡ് അടങ്ങിയ കീടനാശിനിയായ സൈക്കോൺ ബി ഇയാൾ പരീക്ഷിച്ചു.
ഇത് ഉപയോഗിച്ച് ഇയാളുടെ പട്ടാളക്കാർക്ക് ഓഷ്‌വിറ്റ്സിൽ ഓരോ മണിക്കൂറും രണ്ടായിരത്തോളം ആൾക്കാരെ കൊല്ലാൻ കഴിഞ്ഞു.
മനുഷ്യരെ കൊല്ലാനുള്ള ഇന്നേവരെ അറിയപ്പെട്ടിട്ടുള്ള ഏറ്റവും വലിയ സംവിധാനമായിരുന്നു ഇങ്ങനെ ഇയാൾ ഉണ്ടാക്കിയത്.
നാസി പാർട്ടിയിൽ 1922 -ൽ ചേർന്ന ഇയാൾ ഷുട്സ്റ്റാഫലിൽ 1934 -ലും ചേർന്നു.
ജർമനി യുദ്ധത്തിൽ തോൽക്കുന്നതിനു മുൻപ് ഓഷ്വിറ്റ്‌സിൽ ഇയാളുടെ കീഴിൽ 10 ലക്ഷത്തോളം തടവുകാർ കൊല്ലപ്പെട്ടു.
1947 -ൽ വാഴ്സാ വിചാരണയ്ക്കൊടുവിൽ ഇയാളെ തൂക്കിക്കൊന്നു.
ബേഡൻ ബേഡനിലെ കടുത്തവിശ്വാസികളുള്ള ഒരു കത്തോലിക്കകുടുംബത്തിലാണ് ഹോസ് ജനിച്ചത്.
ഏകമകനായ ഹോസ്സ് കുടുംബത്തിലെ മൂന്നുമക്കളിൽ മൂത്തവൻ ആയിരുന്നു.
പട്ടാള അച്ചടക്കത്തോടെയും കഠിനമായ മതവിശ്വാസത്തിലും വളർത്തപ്പെട്ട ഹോസിനെ ഒരു പുരോഹിതൻ ആക്കണമെന്നായിരുന്നു പിതാവിന്റെ ആഗ്രഹം.
അതീവമതവിശ്വാസത്തിൽ തന്നെ വളർന്ന ഹോസ്സ് പാപത്തിനെപ്പറ്റിയും കുറ്റബോധത്തെപ്പറ്റിയെല്ലാം വളരെ ആകുലനും അതിനെല്ലാം പരിഹാരങ്ങൾ ചെയ്യേണ്ടതാണെന്നുമെല്ലാമുള്ള മതവിശ്വാസത്തിൽ ആണു വളർന്നു വന്നതും.
എന്നാൽ കുമ്പസാരത്തിൽ പുരോഹിതനോടു താൻ പറഞ്ഞ രഹസ്യം തന്റെ പിതാവിനെ അറിയച്ച ഒരു സംഭവത്തോടെ ഹോസ് മതവിരോധി ആവുകയും തന്റെ പിതാവിന്റെ മരണത്തെ തുടർന്ന് പട്ടാളജീവിതത്തിലേക്ക് മാറുകയും ചെയ്തു.
ഒന്നാം ലോകമഹായുദ്ധകാലത്ത് കുറച്ചുനാൾ ഒരു പട്ടാളആശുപത്രിയിൽ ജോലിചെയ്ത ഹോസ് പിന്നീട് പട്ടാളത്തിൽ പല റാങ്കിലും ജോലിചെയ്തു.
നാസി ജീവിതം
മ്യൂണിച്ചിൽ വച്ച് ഹിറ്റ്‌ലറുടെ പ്രസംഗം കേട്ട ഹോസ് 1922 -ൽ 3240 -ആം നമ്പർ അംഗമായി നാസിപ്പാർട്ടിയിൽ ചേർന്നു.
ഒരു രാഷ്ട്രീയവധത്തിൽ പങ്കാളിയായ ഹോസ് 6 വർഷം ജയിൽ ജീവിതവും അനുഭവിച്ചിട്ടുണ്ട്.
പിന്നീട് ഹിറ്റ്‌ലറുടെ പ്രൈവറ്റ് സെക്രട്ടറി ആയ ബോർമാന്റെ ആഗ്രഹപ്രകാരം 1923 മെയ് 31 -ന് മെക്‌ളൻബർഗിൽ വച്ച് ഹോസും കൂട്ടാളികളും ചെർന്ന് ഒരു സ്കൂൾ അധ്യാപകനായ വാൽത്തർ കഡോവിനെ അടിച്ചുകൊന്നു.
അയാൾ ചാരപ്പണി നടത്തി എന്ന ആരോപണത്തെ തുടർന്നായിരുന്നു ഇത്.
ഇതിനാണ് ഹോസ് ജയിൽശിക്ഷ അനുഭവിക്കേണ്ടി വന്നത്.
എസ് എസ്സിൽ
ഹിറ്റ്‌ലറോട് ഉള്ളതിനേക്കാൾ വിധേയത്തം ഹോസിന് ഹിംലറോട് ആയിരുന്നു.
അയാൾ പറയുന്നതെന്തും വേദവാക്യമായിക്കരുതിയ ഹോസ് 1934 ഏപ്രിൽ ഇ -ന് എസ് എസ്സിൽ ചേർന്നു.
1934 ഡിസംബറിൽ ഡച്ചവു പീഡനകേന്ദ്രത്തിൽ നിയമിതനായ ഹോസ് പതിയെ ഉയർന്ന് വലിയ ഉത്തരവാദിത്തങ്ങൾ പേറാൻ മാത്രം യോഗ്യനാണെന്ന് തെളിയിക്കപ്പെട്ടപ്പോൾ തടവുകാരുടെ സ്വത്തുകൈകാര്യം ചെയ്യുന്ന ജോലിയിൽ നിയമിക്കപ്പെട്ടു.
ഓഷ്‌വിറ്റ്സിൽ
1940 മെയ് 1-ന് ഹോസിനെ ഓഷ്‌വിറ്റ്സ് ക്യാമ്പിന്റെ കമാണ്ടറാക്കി ചുമതലയേൽപ്പിച്ചു.
അവിടെ നേതൃത്വം വഹിച്ച കാലയളവിൽ അയാൾ അതിനെ ഓഷ്‌വിറ്റ്സ്-ബിർകെനൗ കോൺസൻട്രേഷൻ ക്യാമ്പ് എന്ന് പിന്നീട് അറിയപ്പെട്ട ഒരു വലിയ സമുച്ചയം ആക്കി മാറ്റിയെടുത്തു.
പതിനായിരത്തോളം തടവുകാരെ പാർപ്പിക്കാൻ പറ്റിയ ഒരു സ്ഥലം ഉണ്ടാക്കാനുള്ള നിർദ്ദേശത്തോടെ അവിടെ എത്തിയ ഹോസ്, കാര്യങ്ങൾ തന്റേതായ രീതിയിൽ വ്യത്യസ്തമായി ചെയ്യാൻ തീരുമാനിച്ചു.
താൻ നേരത്തെ ജോലിചെയ്ത പീഡനകേന്ദ്രങ്ങളേക്കാൾ കാര്യക്ഷമമായ ഒന്നാക്കി ഇതിനെ മാറ്റിയെടുക്കാൻ ഹോസ് തീരുമാനിച്ചുറച്ചു.
ഓഷ്‌വിറ്റ്‌സിൽത്തന്നെ ഒരു വില്ലയിൽ ആയിരുന്നു ഹോസ് തന്റെ ഭാര്യയോടും അഞ്ചു മക്കളോടുമൊപ്പം താമസിച്ചിരുന്നത്.
തുടക്കത്തിൽ ഇവിടെ ഉണ്ടായിരുന്ന തടവുകാരിൽ കൂടുതലും കർഷകരും ബുദ്ധിജീവികളും ഉൾപ്പെടെയുള്ള സോവിയറ്റ് യുദ്ധത്തടവുകാരും പോളിഷ് തടവുകാരും ആയിരുന്നു.
1940 ജൂണിൽ എത്തിയ 700 പേരാണ് അവിടെ എത്തിയ ആദ്യ തടവുകാർ.
ഏറ്റവും തിരക്കുള്ള രീതിയിൽ പ്രവർത്തിച്ച കാലത്ത് ഓഷ്‌വിറ്റ്സിൽ മൂന്ന് തരത്തിലുള്ള വിഭാഗങ്ങൾ ആയിരുന്നു ഉണ്ടായിരുന്നത്.
ഓഷ്‌വിറ്റ്സ് I, ഓഷ്‌വിറ്റ്സ് II-ബിർകെന്യൂ,  ഓഷ്‌വിറ്റ്സ് III-മോണോവിറ്റ്-സ്.
ഇതു കൂടാതെ പല ചെറുവിഭാഗങ്ങളും 20000 ഏക്കർ പരന്നു കിടന്ന ഈ ക്യാമ്പിൽ ഉണ്ടായിരുന്നു.
ക്യാമ്പുകൾ ഉണ്ടാക്കാനായി അവിടങ്ങളിൽ താമസിച്ചിരുന്നവരെ നിർബന്ധമായി ഒഴിപ്പിക്കുകയായിരുന്നു.
ഓഷ്‌വിറ്റ്സ് 1 -ൽ ഭരണകാര്യങ്ങളുടെ സമുച്ചയങ്ങൾ ആയിരുന്നപ്പോൾ ഓഷ്‌വിറ്റ്സ് 2 -ൽ ആയിരുന്നു പ്രധാന കൂട്ടക്കൊലകൾ നടന്നത്.
ഓഷ്‌വിറ്റ്സ് 3 തടവുകാരെക്കൊണ്ട് അടിമപ്പണി എടുപ്പിക്കുന്ന ജർമൻ വ്യവസായ കേന്ദ്രങ്ങൾ പ്രവർത്തിക്കുന്ന ഇടമായിരുന്നു.
തന്റെ വിചാരണയിലെ പ്രസ്താവനകളിൽ നിന്നും മനസ്സിലാകുന്നതു പ്രകാരം ഹോസിനെ 1941 ജൂണിൽ ഹിംലറെ കാണുവാനായി ബെർലിനിലേക്ക് വിളിച്ചുവരുത്തി.
ജൂതപ്രശ്നത്തിന്റെ പരിഹാരത്തിനായി അന്തിമ പ്രതിവിധി നടപ്പിലാക്കാൻ ഹിറ്റ്‌ലർ നിർദ്ദേശം നൽകിയിട്ടുണ്ടെന്നും അതിനായി യൂറോപ്പിലെ ജൂതന്മാരെ കൂട്ടക്കൊല ചെയ്യാൻ ഓഷ്‌വിറ്റ്‌സാണ് തെരഞ്ഞെടുത്തിരിക്കുന്നതെന്നും ഹിംലർ ഹോസിനോട് വെളിപ്പെടുത്തി.
എളുപ്പത്തിൽ തീവണ്ടിമാർഗ്ഗം എത്തിച്ചേരാനും ധാരാളം വിസ്താരമുള്ള പ്രദേശമായതിനാൽ പുറത്തുള്ളവരിൽ നിന്നും രഹസ്യമായി വയ്ക്കാനും യോജിച്ച ഇടമായതിനാലാണ് ഓഷ്‌വിറ്റ്‌സ് തെരഞ്ഞെടുത്തത്.
ഇക്കാര്യത്തെപ്പറ്റി വേറെ ഒരാളോടു പോലും സംസാരിക്കാൻ പാടില്ലെന്നാണ് ഹോസിനു ലഭിച്ച നിർദ്ദേശം.
1942 അവസാനം ഹോസ് ഈ രഹസ്യം തന്റെ ഭാര്യയോടു മാത്രമാണ് വെളിപ്പെടുത്തിയത്.
നാലാഴ്ചയ്ക്കു ശേഷം ക്യാമ്പിൽ എത്താൻ പോകുന്ന എയ്ക്‌മാൻ അവിടെ ചെയ്യേണ്ടകാര്യങ്ങളെപ്പറ്റി വേണ്ട നിർദ്ദേശങ്ങൾ തന്നുകൊള്ളുമെന്ന് ഹിംലർ ഹോസിനെ അറിയിച്ചു.
കൂട്ടക്കൊലയ്ക്ക് ഏറ്റവും ഫലപ്രദമായ രീതി കണ്ടെത്താനുള്ള പരീക്ഷണങ്ങൾ ഹോസ് 1941 സെപ്തംബർ 3 -ന് ആരംഭിച്ചു .
ഇയാളുടെ പരീക്ഷണങ്ങൾ ഓഷ്‌വിറ്റ്‌സിനെ ഹോളോകോസ്റ്റിലെ ഏറ്റവും ഫലപ്രദമായ കൂട്ടക്കൊലയുടെ സ്ഥലം ആക്കിമാറ്റി.
ഹോസ് തന്നെ പറഞ്ഞതിൻപ്രകാരം സാധാരണ സമയങ്ങളിൽ രണ്ടോ മൂന്നോ തീവണ്ടികൾ ഓരോന്നിലും 2000 തടവുകാരെയും കൊണ്ട് എത്തും.
ഇങ്ങനെ ഓരോ തീവണ്ടിയും എന്നും തുടർച്ചയായി നാലോ ആറോ ആഴ്ച്ച എത്തിക്കൊണ്ടിരിക്കും.
ഇവരെ ബിർകനൗ ക്യാമ്പിൽ ഇറക്കും.
പണിയെടുക്കാൻ യോഗ്യരായവരെ അതിനുപറ്റിയ ഏതെങ്കിലും ക്യാമ്പിലേക്ക് മാറ്റും.
അല്ലാത്തവരെ അപ്പോൾത്തന്നെ ഗ്യാസ് ചേമ്പറിലേക്ക് വിടും.
ആദ്യമാദ്യം മറ്റാരും കണ്ടുപിടിക്കാതിരിക്കാൻ ഉൾക്കാടിനുനടുവിലുള്ള ചെറിയ ബങ്കറുകളിലേക്കാണ് കൊല്ലാനായി വിട്ടിരുന്നത്.
പിന്നീട് വളരെ വലിയ അളവിൽ ആൾക്കാരെ കൂട്ടക്കൊല ചെയ്യേണ്ടിവന്നപ്പോൾ നാലു വലിയ ഗ്യാസ് ചേമ്പറുകളും ചൂളകളും ബിർകെനൗവിൽ ഉണ്ടാക്കുകയും കൊല്ലുന്നത് കൂടുതൽ ഫലപ്രദമാക്കാൻ കഴിയുകയും ചെയ്തു.
കൊല്ലുന്നത് സാങ്കേതികമായി അത്ര വിഷമമുള്ള ഏർപ്പാടല്ല, ഇതിലും കൂടുതൽ വേണമെങ്കിലും എളുപ്പം ചെയ്യാവുന്നതേയുള്ളൂ.
കൊല്ലാൻ വളരെക്കുറച്ചു സമയമേ വേണ്ടിവരികയുള്ളൂ.
2000 എണ്ണത്തെ കൊല്ലണമെങ്കിൽ അര മണിക്കൂറേ വേണ്ടൂ.
ഒന്നു കത്തിച്ചുകളയാനാണ് സമയം മുഴുവൻ എടുക്കുന്നത്.
കൊല്ലാൻ വേണ്ടി അവരെ കൊണ്ടുപോകാൻ പട്ടാളക്കാർ പോലും വേണ്ട, അവിടെ ഷവറിലേക്കാണെന്നു പറയുകയേ വേണ്ടൂ.
അവിടെ എത്തുമ്പോൾ വിഷവാതകം തുറക്കേണ്ട പണിയേ ഉള്ളൂ.
ഒക്കെ വളരെവേഗം നടക്കും.
പലതരം മാരകവാതകപരീക്ഷണങ്ങൾ ഹോസ് നടത്തിയിരുന്നു.
1961 -ൽ എയ്ക്മാന്റെ വിചാരണയിൽ ഹോസ് സൾഫ്യൂരിക് ആസിഡിൽ പഞ്ഞി അരിപ്പകൾ വച്ചാണ് ആദ്യം പരീക്ഷണങ്ങൾ നടത്തിയതെന്ന് തന്നോടുപറഞ്ഞിട്ടുണ്ടെന്ന് എയ്ക്മാൻ പറയുകയുണ്ടായി.
1941 -ൽ തന്റെ കീഴുദ്യാഗസ്ഥൻ ആയ കാൾ ഫ്രിഷ് ഒരുകൂട്ടം റഷ്യൻ തടവുകാരിൽ ഹൈഡ്രജൻ സയനൈഡ് പരീക്ഷിച്ച് വിജയിച്ചതിനുശേഷമാണ് ഹോസ് അതുപയോഗിച്ച് കൂട്ടക്കൊല തുടങ്ങിയത്.
ഇതുപയോഗിച്ച് കൊല്ലാൻ 3 മുതൽ 15 മിനുട്ട് വരെയേ വേണ്ടിയിരുന്നുള്ളുവെന്നും "അവരുടെ അലർച്ച നിലയ്ക്കുമ്പോൾ അവർ മരിച്ചുകഴിഞ്ഞു" എന്നു തങ്ങൾക്ക് എളുപ്പം മനസ്സിലാകുമായിരുന്നെന്നും ഹോസ് പറയുകയുണ്ടായി.
ഓഷ്‌വിറ്റ്സിനു ശേഷം
1943 നവംബർ 10 -ന് ഓഷ്‌വിറ്റ്‌സ് ചുമതല ഒഴിഞ്ഞശേഷം ഹോസ് ക്യാമ്പുകൾ പരിശോധിക്കുന്ന ചുമതലയിൽ നിയമിതനായി.
1944 മെയ് 8 -ന് ഓഷ്വിറ്റ്‌സിൽ ഹംഗറിക്കാരായ ജൂതന്മാരെ വകവരുത്തുന്ന ഒരു പദ്ധതിക്ക് മേൽനോട്ടം വഹിക്കാൻ ഹോസ് തിരിച്ചെത്തി.
ഈ പരിപാടിയിൽ 430000 ജൂതന്മാരെ മെയ്-ജൂലൈ മാസങ്ങളിൽ വെറും 56 ദിവസം കൊണ്ടു കൊന്നുതീർത്തു.
ഹോസിന്റെ പരിഷ്കരിച്ച ചൂളയ്ക്കുപോലും ഇത്രയധികം പേരെ കത്തിച്ചുതീർക്കാനുള്ള ശേഷിയുണ്ടായിരുന്നില്ല.
അതിനാൽ ഉദ്യാഗസ്ഥർക്ക് തുറന്ന ഇടങ്ങളിൽ ശവശരീരങ്ങൾ കൂട്ടിയിട്ട് തീവയ്ക്കേണ്ട അവസ്ഥയായിരുന്നു ഉണ്ടായിരുന്നത്.
പിടികൂടൽ, വിചാരണ, വധം ഹോസിനെ തൂക്കിക്കൊല്ലാൻ തുടങ്ങുന്നു ഹോസിനെ തൂക്കിക്കൊന്ന സ്ഥലത്തു സ്ഥാപിച്ചിട്ടുള്ള ഫലകം ജൂതവിരോധത്തെപ്പറ്റിയുള്ള ലേഖനപരമ്പരകളുടെ ഭാഗം ജൂതവിരോധം ജൂതചരിത്രത്തിന്റെ ഭാഗം ചരിത്രം നൾവഴി അവലംബം Manifestations Academic Arab Christian Economic Gaza War Islamic Holocaust denial Nation of Islam Nazi New Racial Religious Secondary Soviet Stalinist Worldwide Antisemitic canards Blood libel Deicide Dreyfus affair Host desecration Judeo-Bolshevism Jewish lobby Judeo-Masonism Kosher tax Rootless cosmopolitan Stab-in-the-back myth Well poisoning Z.O.G. conspiracy Antisemitic publications On the Jews and Their Lies La France juive Protocols of the Elders of Zion The International Jew Mein Kampf Zweites Buch The Secret Relationship Between Blacks and Jews The Turner Diaries Hunter (William Luther Pierce) Antisemitism on the Web Jew Watch Stormfront Persecution Boycotts Expulsions Ghettos in Europe Jewish hat Judensau Jewish quota Pogroms Segregation Spanish Inquisition The Holocaust Yellow badge Opposition UN Watch Anti-Defamation League Community Security Trust Fundamental Rights Agency (FRA) Philo-Semitism Stephen Roth Institute Wiener Library Southern Poverty Law Center (SPLC) Simon Wiesenthal Center (SWC) Union of Councils for Soviet Jews (UCSJ) Swedish Committee Against Antisemitism (SCAA) Yad Vashem Zionism Category ക സ തി
യുദ്ധം അവസാനത്തോട് അടുക്കുമ്പോൾ വേഷം മാറി ഒളിച്ചുതാമസിക്കാൻ ഹോസിനോട് ഹിംലർ ഉപദേശിച്ചു.
ഒരു വർഷത്തോളം ഇയാൾ ഒളിവിൽ കഴിഞ്ഞു.
1946 മാർച്ച് 11-ന് ബ്രിട്ടീഷ് പട പിടികൂടുമ്പോൾ ഒരു തോട്ടക്കാരനായി വേഷം മാറി ഫ്രാൻസ് ലാംഗ് എന്ന പേരിൽ താമസിക്കുകയായിരുന്നു ഇയാൾ.
തങ്ങളുടെ മകനെ സോവിയറ്റ് യൂണിയനിലേക്ക് അയയ്ക്കുമെന്നും പീഡിപ്പിക്കുമെന്നും ഭയന്ന് ഹോസ് എവിടെയാണ് ഉള്ളതെന്ന രഹസ്യം അയാളുടെ ഭാര്യ ബ്രിട്ടീഷുകരോട് വെളിപ്പെടുത്തി.
നാസിക്കാലത്ത് തന്റെ കുടുംബത്തോടൊപ്പം ഇംഗ്ലണ്ടിലേക്ക് നാടുവിടേണ്ടിവന്ന ജൂതനായ ഒരു പോലീസ് ഉദ്യോഗസ്ഥനായ ഹാൻസ് അലക്സാണ്ടറാണ് ഹോസിനെ പിടികൂടിയത്.
ആദ്യം താനാരാണെന്ന് രഹസ്യം വെളിപ്പെടുത്താൻ ഹോസ് തയ്യാറായില്ല, അപ്പോൾ അയാളുടെ മോതിരം ഊരിക്കാണിക്കാൻ ഹാൻസ് ആവശ്യപ്പെട്ടപ്പോൾ അതു മുറുകിക്കിടക്കുകയാണെന്നും പറഞ്ഞ് ഊരാൻ ഹോസ് തയ്യാറായില്ല.
വിരൽ മുറിച്ചെടുക്കുമെന്നുള്ള അലക്സാണ്ടറുടെ ഭീഷണിയെത്തുടർന്നാണ് ഒടുവിൽ അയാൾ മോതിരം ഊരിയത്.
ഹോസിന്റെയും ഭാര്യയുടെയും പേരുകൾ മൊഠിരത്തിന്റെ ഉൾഭാഗത്ത് കൊത്തിയിട്ടുണ്ടായിരുന്നു.
ചോദ്യം ചെയ്യലിനും മർദ്ദനത്തിനും ഒടുവിലാണ് താൻ ഹോസുതന്നെയാണെന്ന് അയാൾ വെളിപ്പെടുത്തിയത്.
1946 ഏപ്രിൽ 15 -ന് ന്യൂറംബർഗിൽ വച്ചു നടന്ന വിചാരണയിൽ ഹോസു നൽകിയ പ്രസ്താവനയിൽ വിശദമായി തങ്ങൾ ഓഷ്‌വിറ്റ്‌സിൽ വച്ചു നടത്തിയ കൂട്ടക്കൊലകളെപ്പറ്റി പ്രതിപാദിക്കുന്നുണ്ട്.
ഈ മൊഴികൾ മറ്റു വിചാരണകളിലും ഉപയോഗിച്ചിട്ടുണ്ട്.
1946 ഏപ്രിൽ 5 -ന് കൊടുത്ത പ്രസ്താവനയിൽ നിന്നും:
1943 ഡിസംബർ 1 വരെ ഞാൻ ഓഷ്‌വിറ്റ്‌സിൽ കമാണ്ടർ ആയിരുന്നു.
ഇക്കാലത്ത് അവിടെ 25 ലക്ഷം ഇരകളെ ഗ്യാസ് ചേംബറിൽ ഇട്ടും കത്തിച്ചും കൂട്ടക്കൊല ചെയ്തിട്ടുണ്ട്.
കൂടാതെ മറ്റൊരു 5 ലക്ഷം പേർ പട്ടിണിയാലും ദാരിദ്ര്യത്താലും കൊല്ലപ്പെട്ടിട്ടുണ്ടാകും.
അങ്ങനെ ആകെ ഒരു 30 ലക്ഷം പേർ അവിടെ കൂട്ടക്കൊലയ്ക്കിരയായി.
ഓഷ്‌വിറ്റ്‌സിൽ എത്തിയ ആകെ തടവുകാരുടെ എണ്ണത്തിന്റെ 70-80 ശതമാനം വരും ഇത്.
ബാക്കിയുള്ളവരെ അടിമപ്പണിക്കായി ക്യാമ്പിലെ വ്യവസായശാലകളിലേക്ക് തെരഞ്ഞെടുത്തു.
കൂട്ടക്കൊല നടത്തി കത്തിച്ചവരിൽ ഏതാണ്ട് 20000 റഷ്യൻ യുദ്ധത്തടവുകാരും ഒരു ലക്ഷം ജർമൻ ജൂതന്മാരും പിന്നെ ഹോളണ്ട്, ഫ്രാൻസ്, ബെൽജിയം, പോളണ്ട്, ഹംഗറി, ചെക്കൊസ്ലോവാക്ക്യ, ഗ്രീസ്, മറ്റുരാജ്യങ്ങൾ എന്നിവയിലെ (കൂടുതലും ജൂതന്മാർ) ആൾക്കാരും ഉണ്ടായിരുന്നു.
ഞങ്ങൾ 1944 -ലെ വേനലിൽ മാത്രം നാലു ലക്ഷത്തോളം ഹംഗറിയിൽ നിന്നുള്ള ജൂതന്മാരെ കൂട്ടക്കൊല ചെയ്തിട്ടുണ്ട്.
1946 മെയ് 25 -ന് ഹോസിനെ പോളണ്ടിലെ അധികാരികൾക്ക് കൈമാറി.
അവിടെ അയാൾ കൂട്ടക്കൊലയ്ക്ക് വിചാരണ ചെയ്യപ്പെട്ടു.
1947 മാർച്ച് 11 മുതൽ 29 വരെ, 35 ലക്ഷം മനുഷ്യരെ കൂട്ടക്കൊല ചെയ്ത കേസിലെ വിചാരണയ്ക്കിടയിൽ "35 ലക്ഷമല്ല, വെറും 25 ലക്ഷം മാത്രമാണ്, ശേഷിക്കുന്നവർ രോഗത്താാലും പട്ടിണിയിലുമാണ് മരിച്ചത്" എന്ന് ഹോസ് പറഞ്ഞു.
1947 ഏപ്രിൽ 2 -ന് ഹോസിനെ തൂക്കിക്കൊല്ലാൻ വിധിച്ചു.
ഏപ്രിൽ 16 -ന് ഓഷ്വിറ്റ്‌സ് കോൺസൻട്രേൻ ക്യാമ്പിലെ ചൂളയ്ക്ക് സമീപം അയാളെ തൂക്കിലേറ്റി.
ഹോസിനെ വധിക്കാൻ മാത്രമായി ഉണ്ടാക്കിയ തൂക്കുമരം ക്യാമ്പിലെ ഗസ്റ്റപ്പോ സ്റ്റേഷൻ നിന്ന സ്ഥലത്തായിരുന്നു.
അവിടെയുള്ള ഫലകത്തിലെ സന്ദേശം ഇങ്ങനെയാണ്.
ഗസ്റ്റപ്പോ ക്യാമ്പ് നിലനിന്നിരുന്ന സ്ഥലമാണിത്.
ക്യാമ്പിൽ നിന്നും തടവുചാടാൻ ശ്രമിച്ചവരെയും അത്തരം കാര്യങ്ങളെപ്പറ്റിയുള്ള നീക്കം നടത്തിയ തടവുകാരെയും ചോദ്യം ചെയ്തിരുന്ന സ്ഥലമാണിത്.
പല തടവുകാരും ഭേദ്യം ചെയ്തതിലോ അടികിട്ടിയിട്ടോ ഇവിടെ വച്ച് മരിച്ചിട്ടുണ്ട്.
ഓഷ്‌വിറ്റ്സിലെ ആദ്യ കമാണ്ടന്റ് ആയ ഹോസിനെ വിചാരണ ചെയ്ത് വധശിക്ഷ വിധിച്ചശേഷം 1947 ഏപ്രിൽ 16 -ന് ഇവിടെ വച്ചാണ് തൂക്കിലേറ്റിയത്.
വിചാരണയുടെ സമയങ്ങളിൽ മിക്കവാറും തന്നോട് ആവശ്യപ്പെട്ടതു ചെയ്യുകമത്രമാണ് താനെന്നും കൊലയുടേ ഉത്തരവാദിത്തം തനിക്കല്ല എന്നപോലെയുള്ള നിലപാടുകളാണ് ഹോസ് എടുത്തത്.
തൂക്കിക്കൊല്ലുന്നതിനു നാലുനാൾ മുന്നേ തന്റെ പ്രവൃത്തിയുടെ വലിപ്പം ഏറ്റെടുത്തുകൊണ്ട് ഹോസ്സ് ഇങ്ങനെ സമ്മതിക്കുകയുണ്ടായി.
താഴെപ്പറയുന്ന പ്രസ്താവൻ നടത്താൻ എന്റെ മനസാക്ഷി എന്നെ നിർബന്ധിതനാക്കുന്നു.
എന്റെ ഏകാന്തമായ ജയിലറയിൽ ഇരിക്കുമ്പോൾ മാനവരാശിയോടു ഞാൻ ചെയ്തത് അത്യന്തം ഗുരുതരമായ തെറ്റാണെന്നു ഞാൻ മനസ്സിലാക്കുന്നു.
ഓഷ്‌വിറ്റ്സിന്റെ കമാണ്ടർ എന്ന നിലയിൽ മൂന്നാം സാമ്രാജ്യത്തിന്റെ മനുഷ്യ ഉന്മൂലനത്തിൽ എന്റെ ഉത്തരവാദിത്തം ഞാൻ ഏറ്റെടുക്കുന്നു.
എന്റെ പ്രവൃത്തി മനുഷ്യകുലത്തിനാകെ മുറിവുണ്ടാക്കി.
പോളണ്ടിലെ ജനങ്ങൾക്ക് പ്രത്യേകമായും ഞാൻ പറയാൻ അരുതാത്തത്ര പീഡനം നടത്തുന്നതിന് കാരണക്കാരനായി.
എന്റെ ജീവൻ കൊണ്ട് ഞാൻ ഇതിനു വില നൽകണം.
എന്റെ പ്രവർത്തിക്ക് ദൈവം ഒരിക്കൽ എന്നോട് ക്ഷമിക്കട്ടെ.
മരണത്തിനു തൊട്ടുമുൻപ് ഹോസ് കത്തോലിക്ക സഭയിലേക്ക് തിരികെയെത്തി.
കുറ്റസമ്മതത്തിന്റെ കൈയെഴുത്തുപ്രതി
ഹോസിന്റെ കുറ്റസമ്മതത്തിന്റെ കൈയെഴുത്തുപ്രതി വാഷിങ്‌ടൺ ഡി സി യിലെ ഹോളോകോസ്റ്റ് മ്യൂസിയത്തിൽ സൂക്ഷിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ Rudolf Höss എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിനോദ് വിജയൻ ഇംഗ്ലീഷ് വിലാസം https://ml.wikipedia.org/wiki/Vinod_Vijayan
ഒരു മലയാളചലച്ചിത്രസം‌വിധായകനാണ് വിനോദ് വിജയൻ .
പ്രശസ്ത ഫുട്ബോൾ കളിക്കാരായ ഐ.എം. വിജയനേയും സി.വി. പാപ്പച്ചനേയും പ്രധാന കഥാപാത്രങ്ങളാക്കി കൊട്ടേഷൻ എന്ന സിനിമ ചെയ്തുകൊണ്ടാണ് വിനോദ് ചലച്ചിത്രലോകത്തേയ്ക്ക് കടന്ന് വന്നത്.
സിനിമ സാമ്പത്തികമായി വിജയം നേടിയില്ലെങ്കിലും ഈ രണ്ട് താരങ്ങളുടെ സാന്നിദ്ധ്യം മൂലം ശ്രദ്ധ നേടി.
കലാഭവൻ മണി നായകനായ റെഡ് സലൂട്ട് (2006) ആയിരുന്നു ഇദ്ദേഹത്തിന്റെ രണ്ടാമത്തെ സിനിമ.
ഇതും വിജയിക്കുകയുണ്ടായില്ല.
ചലച്ചിത്രങ്ങൾ സംവിധായകനായി കൊട്ടേഷൻ റെഡ് സല്യൂട്ട് ഡി കമ്പനി നിർമ്മാതാവായി അന്നയും റസൂലും ഡി കമ്പനി അവലംബം 1 2 ↑ പുറമേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിനോദ് വിജയൻ
വിനോദ്കുമാർ ശുക്ല
പ്രമുഖനായ ഒരു ഹിന്ദികവിയാണ് വിനോദ്കുമാർ ശുക്ല .
1937-ൽ ഛത്തീസ് ഖണ്ഢിൽ ജനിച്ചു.
നോവലുകളും രചിച്ചിട്ടുണ്ട്.
1999 ലെ സാഹിത്യഅക്കാദമി പുരസ്കാരം ലഭിച്ചിട്ടുണ്ട്.
അദ്ദേഹത്തിന്റെ ആദ്യകവിതാ സമാഹാരം ലഗ്ബഗ് ജൈ ഹിന്ദ്(Lagbhag Jai Hind 'लगभग जय हिन्द') 1971-ൽ പ്രസിദ്ധീകരിക്കപ്പെട്ടു.
1981-ൽ രണ്ടാമത്തെ കവിതാ സമാഹാരം വഹ് ആദ്മി ചലാ ഗയാ ജരം കോട് പഹൻകർ വിചാർ കി തരഹ് ( वह आदमी चला गया नया गरम कोट पहिनकर विचार की तरह )  പുറത്തുവന്നു.
ആദ്യ നോവൽ നൗകരി കി കമീസ്( Naukar Ki Kameez , नौकर की कमीज़ ) 1979-ൽ പ്രസിദ്ധീകരിക്കപ്പെട്ടു, അവലംബം
വിനോയ് തോമസ് ഇംഗ്ലീഷ് വിലാസം https://ml.wikipedia.org/wiki/Vinoy_Thomas
മലയാളത്തിലെ ഒരു ചെറുകഥാകൃത്തും നോവലിസ്റ്റുമാണ് വിനോയ് തോമസ് (Vinoy Thomas) .
മൂർഖൻപറമ്പ് എന്ന അദ്ദേഹത്തിന്റെ ആദ്യചെറുകഥയ്ക്കും കരിക്കോട്ടക്കരി എന്ന ആദ്യനോവലിനും വായനക്കാരിൽ നിന്നും നല്ല സ്വീകരണമാണ് ലഭിച്ചത്.
മറ്റാരു നോവലാണ് പുറ്റ് .
ഇരിട്ടി നെല്ലിക്കാംപൊയിൽ സ്വദേശിയായ ഇദ്ദേഹം കുന്നോത്ത് സെൻറ് ജോസഫ് സ്കൂൾ, കാലിക്കറ്റ് യൂണിവേഴ്സിറ്റി എന്നിവിടങ്ങളിലാണ് പഠനം.
ആറളം ഫാം ഗവണ്മെന്റ് ഹൈസ്കൂൾ അധ്യാപകനായി ജോലി ചെയ്യുന്നു.
സാഹിത്യകൃതികളും പുരസ്കാരങ്ങളും
കരിക്കോട്ടക്കരിയിൽ മതംമാറ്റവും അതിനോടനുബന്ധിച്ചുള്ള സ്വത്വപ്രതിസന്ധികളും വിശദമായി ചർച്ചയാകുന്നുണ്ട്.
ഈ നോവലിന് ഡി.സി.കിഴക്കെമുറി ജന്മശതാബ്ദി 2014 നോവൽ മത്സരത്തിൽ പുരസ്കാരം ലഭിക്കുകയുണ്ടായി.
തുടർന്ന് രാമച്ചി എന്ന കഥാസമാഹാരവും പ്രസിദ്ധീകരിച്ചിട്ടുണ്ട്.
രാമച്ചിക്ക് 2019 -ലെ കഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു .
ഇദ്ദേഹത്തിന്റെ 'മുള്ളാരഞ്ഞാണം ' എന്ന കഥാസമാഹാരത്തിലെ 'കളിഗെമിനാറിലെ കുറ്റവാളികൾ ' എന്ന കഥയെ അവലംബിച്ചാണ് ലിജോ ജോസ് പെല്ലിശ്ശേരി 'ചുരുളി ' എന്ന സിനിമ സംവിധാനം ചെയ്തിരിക്കുന്നത്.
നോവലിനുള്ള കേരള സാഹിത്യ അക്കാദമി പുരസ്കാരം - പുറ്റ് - 2021 അവലംബം പുറത്തേക്കുള്ള കണ്ണികൾ https://jwalanam.in/vinoy-thomas-writes-on-humans/ Archived 2020-09-30 at the Wayback Machine .
http://www.deshabhimani.com/special/news-29-10-2017/681570 http://www.puzha.com/blog/ramacchi/
വിനോദ് സുകുമാരൻ
കേരളീയനായ ചിത്രസംയോജകനും, തിരക്കഥാകൃത്തും, സംവിധായകനുമാണ് വിനോദ് സുകുമാരൻ .
നോൺ ഫീച്ചർ സിനിമാ സംവിധായകനുള്ള ദേശീയ പുരസ്കാരവും മികച്ച ചിത്രസംയോജകനുള്ള കേരള സംസ്ഥാന ചലച്ചിത്ര പുരസ്കാരവും നേടിയിട്ടുള്ള വ്യക്തിയാണ് വിനോദ് സുകുമാരൻ.
ഹരം എന്ന സിനിമ തിരക്കഥയെഴുതി സംവിധാനം ചെയ്തിട്ടുണ്ട്.
കെ. സുകുമാരന്റെയും എം. കാർത്ത്യായനിയുടെയും ഇളയ മകനായി ജനുവരി 20 ന് പാലക്കാട് ജില്ലയിലാണ് വിനോദ് സുകുമാരൻ ജനിച്ചത്.
1989 ൽ കാലിക്കറ്റ് യൂണിവേഴ്സിറ്റിക്ക് കീഴിലെ തൃശ്ശൂർ സ്കൂൾ ഓഫ് ഡ്രാമയിൽ നിന്ന് തിയേറ്റർ ആർട്‌സിൽ ബിരുദം (ബിടിഎ) പൂർത്തിയാക്കിയ അദ്ദേഹം 1992 ൽ പൂനെയിലെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ടിൽ ചേർന്ന് അവിടെ നിന്നും ഫിലിം എഡിറ്റിംഗിൽ ഡിപ്ലോമ നേടി.
പുരസ്കാരങ്ങൾ ഡയറി ഓഫ് എ ഹൌസ് വൈഫ് 2001- നോൺ ഫീച്ചർ സിനിമാ സംവിധായകനുള്ള ദേശീയ ചലച്ചിത്ര പുരസ്കാരം ഒരേ കടൽ 2007-മികച്ച ചിത്രസംയോജകനുള്ള കേരള സംസ്ഥാന ചലച്ചിത്ര പുരസ്ക്കാരം ഇവൻ മേഘരൂപൻ 2011-മികച്ച ചിത്രസംയോജകനുള്ള കേരള സംസ്ഥാന ചലച്ചിത്ര പുരസ്ക്കാരം അകലെ 2004- മികച്ച ചിത്രസംയോജകനുള്ള മാതൃഭൂമി മെഡിമിക്സ് ചലച്ചിത്ര അവാർഡ്, ഫിലിം ക്രിറ്റിക്സ് അസോസിയേഷൻ അവാർഡ് അവലംബം പുറംകണ്ണികൾ വിനോദ് സുകുമാരൻ ഐഎംഡിബി പ്രൊഫൈൽ
വിനോദ് സ്കറിയ
ഒരു ഇന്ത്യൻ ഗവേഷകനാണ് ഡോ. വിനോദ് സ്കറിയ എഫ്ആർ‌എസ്ബി (ജനനം: മാർച്ച് 9, 1981).
ആദ്യത്തെ ഇന്ത്യൻ ജീനോം സീക്വൻസിംഗിലൂടെയാണ് അദ്ദേഹം കൂടുതൽ അറിയപ്പെടുന്നത്.
ആദ്യ ശ്രീലങ്കൻ ജീനോം, ആദ്യ മലേഷ്യൻ ജീനോം വിശകലനം സിക്വൻസിങ്ങിലും സീബ്രഫിഷിന്റെ വൈൽഡ്‌സ്ട്രൈൻ സീക്വെൻസിങ്ങിലും ഇന്ത്യയിലെ പൊതുആരോഗ്യ ജീനോമിക്സിന്റെ ഇൻഡി‌ജെൻ പ്രോഗ്രാമിലും അദ്ദേഹം പ്രധാനിയാണ്.
ഇപ്പോൾ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിലെ ശാസ്ത്രജ്ഞനും ദില്ലിയിലെ ഇന്ദ്രപ്രസ്ഥ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജിയിലെ അനുബന്ധ ഫാക്കൽറ്റിയുമാണ്.
അദ്ദേഹത്തോടൊപ്പം സഹപ്രവർത്തകനും സഹകാരിയുമായ ശ്രീധർ ശിവസുബുവും ഇന്ത്യയിലെ ക്ലിനിക്കൽ ജീനോമിക്സ് മേഖലയിലെ പയനിയർമാരായി പരക്കെ കണക്കാക്കപ്പെടുന്നു.
ഇന്ത്യയിലെ അപൂർവ രോഗ ജീനോമിക്സ് മേഖലയിൽ പ്രവർത്തിക്കുന്ന ഒരു വലിയ ക്ലിനിക്കൽ നെറ്റ്‌വർക്ക് ആയ Genomics for Understanding Rare Diseases India Alliance Network (GUaRDIAN) ന്റെ സഹസ്ഥാപകർ കൂടിയാണ് അവർ.
ക്ലിനിക്കുകൾക്കായി ജീനോമിക്സിൽ സമഗ്രമായ ഫെലോഷിപ്പ് പ്രോഗ്രാം ആരംഭിക്കുന്നതിലും അവർ പ്രധാന പങ്കുവഹിച്ചു
ആരോഗ്യസംരക്ഷണത്തിനും പൊതുജനാരോഗ്യ ആപ്ലിക്കേഷനുകൾക്കുമായി വാണിജ്യപരമായി ലാഭകരമാകുന്ന നിരവധി സാങ്കേതികവിദ്യകളിലേക്കും അദ്ദേഹത്തിന്റെ ഗവേഷണം സംഭാവന നൽകിയിട്ടുണ്ട്.
മൈറ്റോകോൺ‌ഡ്രിയൽ ജനിതകരോഗങ്ങൾ വേഗത്തിലും കൃത്യമായും രോഗനിർണയം നടത്തുന്നതിനും സ്ക്രീനിംഗ് ചെയ്യുന്നതിനുമുള്ള ഒരു രീതി ഇതിൽ ഉൾപ്പെടുന്നു.
1981 ൽ ടാൻസാനിയയിലാണ് സ്കറിയ ജനിച്ചത്.
ഇന്ത്യയിലെ കോഴിക്കോട് സിൽവർ ഹിൽസ് പബ്ലിക് സ്കൂളിലാണ് അദ്ദേഹം സ്കൂൾ വിദ്യാഭ്യാസം നടത്തിയത്.
ദേവഗിരി സെന്റ് ജോസഫ്സ് കോളേജിൽ പ്രീ-ഡിഗ്രി കോഴ്‌സിന് പഠിച്ച അദ്ദേഹം കാലിക്കട്ട് മെഡിക്കൽ കോളേജിൽ നിന്ന് ബയോകെമിസ്ട്രി, ഫിസിയോളജി എന്നിവയിൽ സ്വർണ്ണ മെഡലുകൾ നേടി വൈദ്യശാസ്ത്രത്തിലും ശസ്ത്രക്രിയയിലും ബിരുദപഠനം പൂർത്തിയാക്കി.
കോഴിക്കോട് പെയിൻ ആൻഡ് പാലിയേറ്റീവ് കെയർ സൊസൈറ്റിയിൽ ഇൻഫർമേഷൻ ടെക്നോളജിയുടെ കൺസൾട്ടന്റായി പ്രവർത്തിച്ചു.
പിന്നീട് ന്യൂഡൽഹിയിലെ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിൽ ചേർന്നു.
അവിടെ ഗവേഷകനായി ഔദ്യോഗികജീവിതം ആരംഭിച്ചു.
ഇൻറർനെറ്റിലെ മെഡിക്കൽ എത്തിക്സ്, ആരോഗ്യ വിവരങ്ങൾ എന്നീ മേഖലകളിൽ കാലിക്കറ്റ് മെഡിക്കൽ കോളേജിൽ സ്കറിയ തന്റെ ഗവേഷണ ജീവിതം ആരംഭിച്ചു.
2005 ൽ സി‌എസ്‌ഐ‌ആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയിൽ ചേർന്നതിനുശേഷം അദ്ദേഹം കമ്പ്യൂട്ടേഷണൽ ബയോളജി , ജീനോം ഇൻഫോർമാറ്റിക്സ് എന്നിവയിലേക്ക് മാറി.
എച്ച് ഐ വി വൈറസിനെ ലക്ഷ്യമിടുന്ന മനുഷ്യ മൈക്രോ ആർ‌എൻ‌എയുടെ തിരിച്ചറിയൽ അദ്ദേഹത്തിന്റെ ശ്രദ്ധേയമായ ഗവേഷണങ്ങളിൽ ഉൾപ്പെടുന്നു.
2009-ൽ അദ്ദേഹവും തന്റെ സഹപ്രവർത്തകരും ജീനോമിക്സ് ഇൻസ്റ്റിറ്റ്യൂട്ട് ഇൻടഗ്രേററീവ് ബയോളജി എന്ന വന്യ-തര സ്ട്രൈൻ എന്ന സിക്വൻസിങ് പ്രഖ്യാപിച്ചതുകൂടാതെ സീബ്രഫിഷ് കൂടാതെ ഇന്ത്യയിൽ നിന്നുള്ള ആദ്യത്തെ ഹ്യൂമൻ ജീനോം എന്ന സിക്വൻസിങ് നടത്തി.
ടിബി ജീനോമിന്റെ മാപ്പിംഗിലൂടെ ജീനോം വ്യാഖ്യാനത്തിനായി സോഷ്യൽ വെബ് ഉപയോഗിക്കുന്നതിനും അദ്ദേഹം തുടക്കമിട്ടു.
ആൻ‌ടാഗോമിർ‌സൈമുകൾ‌ (antagomirzymes) എന്ന് വിളിക്കപ്പെടുന്ന എം‌ആർ‌എൻ‌എയ്‌ക്കായി സ്കറിയയും സഹപ്രവർത്തകരും എൻസൈം സൈലൻസറുകൾ കണ്ടെത്തി രൂപകൽപ്പന ചെയ്‌തു.
അവഗണിക്കപ്പെട്ട രോഗങ്ങൾക്കുള്ള സങ്കീർണ്ണമായ ഔഷധങ്ങൾ കണ്ടെത്തൽ പ്രശ്നങ്ങൾ പരിഹരിക്കുന്നതിന് സോഷ്യൽ വെബ്, ക്ലൗഡ് കമ്പ്യൂട്ടിംഗ്, വിദ്യാർത്ഥികൾ എന്നിവയുടെ ഉപയോഗത്തിനും അദ്ദേഹത്തിന്റെ സംഘം തുടക്കമിട്ടു.
, ഓപ്പൺപിജിഎക്സ് (OpenPGx) എന്നിവയിലൂടെ വ്യക്തിഗത ജീനോമിക്സ് ജനപ്രിയമാക്കുന്നതിലും ഡോ. സ്കറിയ പങ്കുവഹിച്ചു.
2009 ലെ ആദ്യത്തെ ഇന്ത്യൻ ജീനോമിന്റെ തുടർച്ചയോടെ അദ്ദേഹത്തിന്റെ ഗവേഷണം 2009 ൽ ക്ലിനിക്കൽ ജീനോമിക്സിലേക്ക് മാറി.
സഹപ്രവർത്തകനോടൊപ്പം വർഷങ്ങളായി, ശ്രീധർ ശിവസുബ്ബു ക്ലിനിക്കൽ ജീനോമിക്സ് മേഖലയിൽ ഒരു വലിയ ഗവേഷണ ശൃംഖല സൃഷ്ടിച്ചു.
ഇന്ത്യയിലെ ജനിതകരോഗങ്ങളുടെ തന്മാത്രാ അടിസ്ഥാനം മനസിലാക്കാൻ ജീനോമിക് ഉപകരണങ്ങൾ ഉപയോഗിക്കുന്നതും താങ്ങാവുന്നതും ആക്സസ് ചെയ്യാവുന്നതുമായ ജനിതക പരിശോധനകൾ വികസിപ്പിക്കുന്നതിന് ഈ വിജ്ഞാന കേന്ദ്രം ഉപയോഗിക്കുന്നതിലാണ് ശ്രദ്ധ കേന്ദ്രീകരിച്ചിരിക്കുന്നത്.
ഇന്ത്യയിൽ പാരമ്പര്യമായി ലഭിച്ച പല രോഗങ്ങളുടെയും ജനിതക അടിത്തറ കണ്ടെത്താൻ ഈ സംരംഭം സഹായിച്ചു
അദ്ദേഹത്തിന്റെ ഗവേഷണം നിരവധി വാണിജ്യ ഡയഗ്നോസ്റ്റിക് എന്റിറ്റികൾക്ക് വിജയകരമായി ലൈസൻസ് നൽകുകയും ഇന്ത്യയിലുടനീളമുള്ള ക്ലിനിക്കുകൾക്ക് ലഭ്യമാക്കുകയും ചെയ്യുന്ന അറിവിലേക്ക് നയിച്ചു.
അന്താരാഷ്ട്ര ജേണലുകളിൽ 150 ലധികം പ്രബന്ധങ്ങൾ അദ്ദേഹം പ്രസിദ്ധീകരിച്ചു.
പ്ലോസ് വൺ, പിയർജെ, ഇന്റർനാഷണൽ ജേണൽ ഓഫ് റുമാറ്റിക് ഡിസീസസ്, ജേണൽ ഓഫ് ട്രാൻസ്ലേഷൻ മെഡിസിൻ എന്നിവയുൾപ്പെടെ നിരവധി പ്രശസ്ത ഇന്റർനാഷണൽ ജേണലുകളുടെ എഡിറ്റോറിയൽ ബോർഡ് അംഗം കൂടിയാണ് അദ്ദേഹം.
അക്കാദമി ഓഫ് സയന്റിഫിക് ആൻഡ് ഇന്നൊവേറ്റീവ് റിസർച്ചിന്റെ (AcSIR) സെനറ്റ് അംഗമായിരുന്നു.
ജീനോമിക് ഡാറ്റ വിശകലനം ചെയ്യുന്നതിനായി കമ്പ്യൂട്ടേഷണൽ ഉപകരണങ്ങൾ വികസിപ്പിച്ചതിന് ബയോളജിക്കൽ സയൻസസിനുള്ള സി‌എസ്‌ഐആർ യംഗ് സയന്റിസ്റ്റ് അവാർഡ് 2012 സെപ്റ്റംബറിൽ ഇന്ത്യൻ പ്രധാനമന്ത്രി അദ്ദേഹത്തിന് നൽകി.
അദ്ദേഹം ഒരു Kavli Frontiers of Science Fellow of the US National Academy of Sciences ആണ് , ബയോളജി റോയൽ സൊസൈറ്റിയുടെ തിരഞ്ഞെടുക്കപ്പെട്ട ഫെലോയും ആണ്.
പ്രിസിഷൻ മെഡിസിൻ, ഫാർമകോജെനോമിക്സ്
ഫാർമകോജെനെറ്റിക്സിനെ പരാമർശിച്ച് പ്രിസിഷൻ മെഡിസിനായുള്ള ജീനോം-സ്കെയിൽ ഡാറ്റയിൽ അദ്ദേഹം പ്രാവീണ്യം നേടി.
ഫാർമകോജെനെറ്റിക് മാപ്പുകൾ ആവിഷ്കരിക്കുന്നതിന് വ്യക്തിഗത ജീനോം ഡാറ്റയെ വ്യവസ്ഥാപിതമായി വിശകലനം ചെയ്യാൻ കഴിഞ്ഞ പയനിയർമാരിൽ ഒരാളായിരുന്നു അദ്ദേഹം.
ജനസംഖ്യാ നിർദ്ദിഷ്ട ജീനോം സ്കെയിൽ ഡാറ്റയെക്കുറിച്ചുള്ള അദ്ദേഹത്തിന്റെ ഗവേഷണം മലേഷ്യയുടെയും ഖത്തറിന്റെയും പ്രാരംഭ pharmacoepigenetic മാപ്പുകളിലൊന്ന് നൽകി.
അപൂർവ രോഗങ്ങൾ മനസ്സിലാക്കുന്നതിനുള്ള ജീനോമിക്സ് ഇന്ത്യ അലയൻസ് നെറ്റ്‌വർക്ക് (GUaRDIAN)
പുതിയ വകഭേദങ്ങൾ കണ്ടെത്തുന്നതുൾപ്പെടെ ഇന്ത്യയിലെ അപൂർവ ജനിതക രോഗങ്ങൾ കണ്ടെത്തുന്നതിനും പരിഹരിക്കുന്നതിനുമായി ജീനോമിക്സ് പ്രയോഗിക്കുന്നതിന് സ്കറിയ തുടക്കമിടുന്നു.
അദ്ദേഹം തന്റെ സഹപ്രവർത്തകനായ ശ്രീധർ ശിവസുബ്ബുക്കൊപ്പം ഒരു ദേശീയ ശൃംഖല (ഗ്വാർഡിയൻ) സ്ഥാപിച്ചു, അപൂർവ രോഗ ജീനോമിക്സിൽ പ്രവർത്തിക്കുന്ന ക്ലിനിക്കുകളുടെയും ഗവേഷകരുടെയും.
ക്ലിനിക്കുകൾക്കായി എക്സോം സീക്വൻസിംഗിനെക്കുറിച്ചും വിശകലനത്തെക്കുറിച്ചും ഒരു ഹാൻഡ്‌ബുക്ക് അദ്ദേഹം രചിച്ചു.
70-ലധികം മെഡിക്കൽ, ഗവേഷണ കേന്ദ്രങ്ങളിൽ നിന്നുള്ള 250-ലധികം ക്ലിനിക്കുകളും ഗവേഷകരും ഗ്വാർഡിയൻ കൺസോർഷ്യത്തിൽ ഉൾപ്പെടുന്നു, ഇത് അപൂർവ ജനിതക രോഗങ്ങളുടെ മേഖലയിൽ പ്രവർത്തിക്കുന്ന ഇന്ത്യയിലെ ഏറ്റവും വലിയ ക്ലിനിക്കൽ ജീനോമിക്സ് ഗവേഷണ ശൃംഖലകളിലൊന്നാണ്.
അപൂർവ ജനിതക രോഗങ്ങളുമായി ബന്ധപ്പെട്ട വകഭേദങ്ങൾ മനസിലാക്കുന്നതിനും അവ തടയുന്നതിനും ഗവേഷണശൃംഖല വളരെ വിജയിച്ചു.
മെഡിക്കൽ തീരുമാനങ്ങൾ പ്രാപ്തമാക്കുന്നതിനായി ജീനോമിക്സും മറ്റ് ഒമിക്സ് ടെക്നോളജീസും (GOMED) സഹപ്രവർത്തകനായ ഡോ. മുഹമ്മദ് ഫാറൂഖിനൊപ്പം ഒരു സവിശേഷ പ്രോഗ്രാം സൃഷ്ടിക്കുന്നതിൽ അദ്ദേഹം പങ്കാളിയാണ്.
ഇത് സി‌എസ്‌ഐആർ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജിയുടെ സമൃദ്ധമായ വൈദഗ്ദ്ധ്യം നേടുന്നതിന് രാജ്യത്തുടനീളമുള്ള ക്ലിനിക്കുകളെ പ്രാപ്തരാക്കുന്നു.
ജനിതക രോഗങ്ങളെ വേഗത്തിലും ഫലപ്രദമായും നിർണ്ണയിക്കാൻ പ്രാപ്തമാക്കുന്നതിനുള്ള ജീനോമിക്സ് മേഖല.
ഈ പ്രോഗ്രാം ഇന്ന് രാജ്യമെമ്പാടുമുള്ള ആശുപത്രികൾ വ്യാപകമായി ഉപയോഗിക്കുന്നു.
പൊതുജനാരോഗ്യത്തിനായുള്ള പോപ്പുലേഷൻ ജീനോമിക്സിനെക്കുറിച്ചുള്ള ഇൻഡിജെൻ പ്രോഗ്രാം
ആയിരത്തിലധികം ഇന്ത്യൻ വ്യക്തികളെ ക്രമീകരിച്ച് രാജ്യത്തിന്റെ ജനിതക വൈവിധ്യം മനസിലാക്കാൻ ആരംഭിക്കുന്നതിനായി 2019 ൽ ജനസംഖ്യയെക്കുറിച്ചുള്ള ഇൻഡിജെൻ പ്രോഗ്രാം ഇൻഡിജന്റെ ഫലങ്ങളിൽ അപൂർവ ജനിതക രോഗങ്ങൾ വേഗത്തിലും കാര്യക്ഷമമായും നിർണ്ണയിക്കുന്നത് ഉൾപ്പെടെ നിരവധി മേഖലകളിൽ പ്രയോഗങ്ങളുണ്ടാകും , കേന്ദ്ര ശാസ്ത്രമന്ത്രി ഹർഷ് വർധൻ പറഞ്ഞു.
വിവിധ വ്യാവസായിക പങ്കാളികളുമായി ചേർന്ന് പ്രവർത്തിക്കുന്നതിലൂടെ ഇന്ത്യയിലെ വാണിജ്യപരമായ പൊരുത്തപ്പെടുത്തലും ജീനോമിക്സ് പ്രയോഗവും പ്രോഗ്രാം ത്വരിതപ്പെടുത്തി.
പ്രോഗ്രാമിൽ നിന്നുള്ള സംഗ്രഹ ഡാറ്റ ഗവേഷകർക്കും ക്ലിനിക്കുകൾക്കും ലഭ്യമാണ്.
അറബ്, മിഡിൽ ഈസ്റ്റേൺ പോപ്പുലേഷന്റെ ജീനോമിക്സ്
അറബ്, മിഡിൽ ഈസ്റ്റേൺ ജനസംഖ്യയിൽ നിന്നുള്ള ജീനോമിക് ഡാറ്റയുടെ വിശകലനത്തിന് വിനോദ് തുടക്കമിടുന്നു.
ഖത്തറിലെ ഫാർമകോജെനെറ്റിക്സിന്റെ ജനിതക ഭൂപ്രകൃതി മനസ്സിലാക്കുന്നതിന് അദ്ദേഹത്തിന്റെ ലാബ് സംഭാവന നൽകി.
ഫാമിലിയൽ മെഡിറ്ററേനിയൻ പനി (amilial Mediterranean Fever )ഉൾപ്പെടെ ഈ പ്രദേശത്ത് പ്രചാരത്തിലുള്ള രോഗങ്ങളുടെ ജനിതക എപ്പിഡെമോളജി മനസിലാക്കാൻ മുഴുവൻ ജീനോം ഡാറ്റയും ഉപയോഗിക്കുന്നതിന് അദ്ദേഹം തുടക്കമിട്ടു.
അറബ് ജനതയ്‌ക്കായി ഏറ്റവും വലുതും സമഗ്രവുമായ ഓൺലൈൻ ഫ്രീക്വൻസി റിസോഴ്‌സുകളിൽ ഒന്ന് അദ്ദേഹത്തിന്റെ ലാബ് സൃഷ്ടിച്ചു.
ഈ ഡാറ്റാബേസ് alleles for Middle East and North Africa (al mena) അൽ മെന 26 ദശലക്ഷത്തിലധികം വേരിയന്റുകളെക്കുറിച്ചുള്ള വിവരങ്ങൾ നൽകുന്നു, ഈ പ്രദേശത്തെ നിരവധി ജീനോം, എക്സോം ഡാറ്റാസെറ്റുകൾ സൂചികയിലാക്കുന്നു.
മേഖലയിലെ ഒന്നിലധികം ഗവേഷകരുമായി സഹകരിച്ച് അറബ് ജനസംഖ്യയിൽ രോഗവ്യതിയാനങ്ങൾക്കായി സമഗ്രമായ ഒരു വിഭവം സൃഷ്ടിക്കുന്നതിനും അദ്ദേഹം തുടക്കമിടുന്നു.
COVID-19 ഓപ്പൺ റിസർച്ച്, ഡാറ്റ, റിസോഴ്സുകൾ